TOP คาด Q2/61 รับผลดีค่าการกลั่นน้ำมันดีเซลโดดเด่นแนะซื้อเป้า 110 บ.
TOP คาด Q2/61 รับผลดีค่าการกลั่นน้ำมันดีเซลโดดเด่นแนะซื้อเป้า 110 บ.
23 พ.ค. 2561

บล.ไอร่า ระบุในบทวิเคราะห์วันนี้(23พ.ค.)ว่า บริษัท ไทยออยล์ จำกัด (มหาชน) หรือ TOP แนวโน้มไตรมาส 2/61 ของ TOP คาดจะได้รับประโยชน์จากแนวโน้มค่าการกลั่นที่เพิ่มสูงขึ้น โดยเฉพาะค่าการกลั่นของน้ำมันดีเซลที่คาดว่าจะเพิ่มขึ้นโดดเด่น
โดยค่าการกลั่นของน้ำมันดีเซลในช่วง 2Q/61TD อยู่ที่ 15.3 เหรียญสหรัฐฯต่อบาร์เรล เพิ่มขึ้น 34%เทียบช่วงเดียวกันขของปีก่อน จากปริมาณความต้องการใช้ในภูมิภาคที่อยู่ในระดับสูง ในขณะที่ค่าการกลั่นของน้ำมันอากาศยานก็อยู่ในระดับสูงเช่นกัน ในช่วง 2Q/61TD อยู่ที่ 16.3 เหรียญสหรัฐฯต่อบาร์เรล เพิ่มขึ้น 51% เทียบช่วงเดียวกันขของปีก่อน จากปริมาณความต้องการใช้ในภูมิภาคที่เติบโตไปกับการเติบโตของการท่องเที่ยว
แนวโน้มราคาน้ำมันดิบที่สูงขึ้น ส่งผลให้ค่า premium ของน้ำมันดิบชนิด Murban สูงขึ้น ซึ่ง TOP มีการใช้ประมาณ 39% ของน้ำมันดิบนำเข้ากลั่นทั้งหมด ล่าสุดคาดค่า Murban crude premium ในช่วง 2Q/61 อยู่ที่ 3.7 USD/bbl เพิ่มขึ้นประมาณ 2.0 USD/bbl เมื่อเทียบกับช่วง 2Q/60 คาดส่งผลกระทบต่อผลการดำเนินงานของ TOP ประมาณ 2,500 ล้านบาทต่อปี อย่างไรก็ตามราคาน้ำมันดิบที่เพิ่มขึ้น ส่งผลดีต่อสต็อกน้ำมัน ของ TOP โดยเฉพาะในช่วง 2Q/61 ที่คาดช่วยชดเชยผลกระทบดังกล่าว
คาดกำไรสุทธิปี’ 61 อยู่ที่ 17,283 ล้านบาท คาดได้รับปัจจัยหนุนจากโครงการเพิ่มกำไร จากการใช้น้ำมันดิบชนิดใหม่ และการปรับปรุงระบบจัดการการกลั่น นอกจากนี้ยังมีกำไรจากธุรกิจโรงไฟฟ้าเข้ามาอย่างสม่ำเสมอประมาณ 2,300 ล้านบาทต่อปี ประเมินราคาเป้าหมายปี ’61 ที่ 110 บาท (P/E 13 เท่า)